Zanzibar

Zanzibar esas teritorio kun autonomeso politikala, en Tanzania. Olu konsistas ek du insuli - Unguja e Pemba - che Indiana oceano qui distas de 25 til 50 kilometri de la kontinento. La nordala insulo esas Pemba e la sudala esas Unguja, qua ofte nomizesas Zanzibar.

Lua chef-urbo esas Zanzibar-urbo, en Unguja. Altra importanta urbi esas en Mkokoni (ank en Unguja), e Wesha, Konde e Mkoani, en Pemba. Segun statistiki de 2012, ol havis  habitanti.

La precipua industrii dil insulo esas spici, utensili ek palmo, e turismo. Pro lua produktado di kariofilo, muskado, nigra pipro e cinamo, Zanzibar e l'insulo Mafia konocesis kom Spico-insuli. Recente, turismo developesis por stimular l'ekonomio. La quanto di viziteri augmentis de 19 mil en 1985 til 376 mil en 2016.

L'insuli ja habitesas de adminime 20 mil yari ante nun. Li okupesis dal Persiani, Arabi, Portugalani e pose dal Britaniani. Zanzibar nedependanteskis del Unionita Rejio en 1963, ed ye la 26ma di aprilo 1964 ol unionesis kun Tanganyika por formacar la nuna Tanzania.

 Religii: 99% de la habitantaro esas Mohamedani.
 Vivo-moyeni: turismo, agrokultivo (kariofilo, frukti, kokoso), peskado, mestierismo.

 Referi 

Kategorio:Tanzania